CELEX: 52009PC0399
Language: lt
Date: 2009-07-29
Title: Pasiūlymas Tarybos reglamentas kuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planas {SEC(2009) 1076 final} {SEC(2009) 1077 final}

Svarbus teisinis pranešimas

|

52009PC0399

Pasiūlymas Tarybos reglamentas kuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planas {SEC(2009) 1076 final} {SEC(2009) 1077 final}  /* KOM/2009/0399 galutinis - CNS 2009/0112 */  

	[pic] | EUROPOS BENDRIJŲ KOMISIJA |Briuselis, 29.7.2009KOM(2009) 399 galutinis2009/0112 (CNS)PasiūlymasTARYBOS REGLAMENTASkuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planas {SEC(2009) 1076 final}{SEC(2009) 1077 final}AIŠKINAMASIS MEMORANDUMASPasiūlymo aplinkybės |110 | Pasiūlymo pagrindas ir tikslai Šiuo siūlomu reglamentu nustatomas ilgalaikis Biskajos įlankos europinių ančiuvių išteklių ir šių išteklių žvejybos būdų valdymo planas. Plano tikslas – vadovaujantis mokslinėmis rekomendacijomis išlaikyti tokią Biskajos įlankos europinių ančiuvių išteklių biomasę, kad, užtikrinant, kiek tai įmanoma praktiškai, žvejybos sektoriaus stabilumą ir pelningumą, būtų galima tuos išteklius tausiai naudoti remiantis didžiausiu tausią žvejybą užtikrinančiu sužvejotų žuvų kiekiu. Šie tikslai atitinka 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal bendrąją žuvininkystės politiką[1] 2 straipsnyje nustatytus bendrosios žuvininkystės politikos tikslus ir įgyvendinimo plano, dėl kurio susitarta 2002 m. Johanesburge įvykusiame pasaulio vadovų susitikime dėl darnaus vystymosi, 30 dalį. Pagrindiniai naujojo plano aspektai yra šie: Žvejybos galimybėms nustatyti reikia parengti ilgalaikį išteklių valdymo planą, o ne kasmetines ad hoc priemones. Šiuo metu Biskajos įlankoje europinius ančiuvius žvejoti draudžiama. Tam, kad galėtų leisti juos vėl žvejoti, Komisija sutinka su mokslinėmis rekomendacijomis ir suinteresuotųjų šalių pareikšta nuomone, kad tai turėtų būti daroma tik pagal ilgalaikę strategiją, parengtą remiantis tinkama žvejybos taisykle. Siūloma tinkama žvejybos kontrolės taisyklė, kad būtų galima garantuoti žvejybos stabilumą. Šis ilgalaikis planas grindžiamas žvejybos kontrolės taisykle, kuria turėtų būti užtikrinta, kad europinių ančiuvių ištekliai bus geriausiai panaudoti, kuria būtų garantuotas žvejybos stabilumas ir kuri nekeltų grėsmės ištekliams. Vertinami įvairūs galimų taisyklių variantai. Vertinimo rezultatai rodo, kad tinkama taisyklė, pagal kurią bus apskaičiuojamas metinis bendras leidžiamas sužvejoti kiekis (BLSK), yra tokia: [pic] Čia: BLSKy – bendras y išteklių valdymo metais, kurie prasideda liepos mėn. ir baigiasi kitų metų birželio mėn., leidžiamas sužvejoti kiekis, BLSK min – mažiausias BLSK, BLSK max – didžiausias BLSK, Bpa – prevencinis neršiančių šių išteklių žuvų biomasės dydis, Gama γ – žvejybos norma, SSBy – kiekvienų metų gegužės mėn. apskaičiuojama faktinė neršiančių žuvų biomasė. Remiantis mokslinėmis rekomendacijomis, siekiant valdyti Biskajos įlankos europinių ančiuvių išteklius, pirmiau nurodytoje formulėje turėtų būti naudojami tokie tinkami parametrai: BLSK min = 7 000 tonų; BLSK max = 33 000 tonų; Bpa = 33 000 tonų; γ = 0,3. Kontrolės ir vykdymo užtikrinimo stiprinimas Kontrolės nuostatos taip pat privalo būti įtrauktos į ilgalaikį išteklių valdymo planą. Jomis turėtų būti grindžiama sugriežtinta kontrolės tvarka ir jos turėtų būti laikomos reikalavimais, papildančiais bendrosios žuvininkystės politikos, kuri šiuo metu peržiūrima, bendrą kontrolės sistemą. Priėmus naują kontrolės reglamentą, atitinkamas šio reglamento skyrius turėtų būti panaikintas. |120 | Bendrosios aplinkybės 2002 m. bendrosios žuvininkystės politikos reforma suformavo pagrindą įgyvendinti ilgalaikius planus, o ne laikytis trumpalaikio požiūrio, grindžiamo kasmet po viešų diskusijų priimamais sprendimais. Vykdydamos 2002 m. bendrosios žuvininkystės politikos reformą, Komisija ir Taryba sutarė laipsniškai įgyvendinti Bendrijai svarbių žuvininkystės išteklių daugiamečius valdymo planus ir išteklių atkūrimo planus. Išteklių valdymas remiantis ilgalaikiais planais yra tinkamiausias būdas užtikrinti, kad gyvieji vandens ištekliai būtų naudojami užtikrinant tausias ekonomines, aplinkos ir socialines sąlygas. Buvo parengti daugelio Bendrijos vandenų atlantinių menkių išteklių, dviejų europinių paprastųjų jūrinių lydekų išteklių, dviejų norveginių omarų (Nephrops) išteklių, dviejų europinių jūrų liežuvių išteklių ir Šiaurės jūros jūrinių plekšnių bei europinių jūrų liežuvių išteklių valdymo ir atkūrimo planai. |130 | Pasiūlymo srityje galiojančios nuostatos - 2002 m. gruodžio 20 d. Tarybos reglamentu (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką nustatyta bendroji tausaus žuvininkystės išteklių naudojimo sistema. - 1993 m. spalio 12 d. Tarybos reglamentas (EEB) Nr. 2847/1993, nustatantis bendros žuvininkystės politikos kontrolės sistemą. - 2006 m. liepos 27 d. Tarybos reglamentas (EB) Nr. 1198/2006 dėl Europos žuvininkystės fondo. |40 | Derėjimas su kitomis Europos Sąjungos politikos sritimis ir tikslais Pasiūlymo tikslas – darnus vystymasis – atitinka Bendrijos aplinkos politiką, ypač jos dalį, susijusią su natūralių buveinių apsauga ir gamtinių išteklių išsaugojimu. |Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |211 | Konsultacijų metodai, pagrindiniai tiriamieji sektoriai ir bendra informacija apie respondentus Pasiūlymu atsižvelgiama į konsultacijų, į kurias Komisija įtraukė valstybes nares bei suinteresuotųjų šalių atstovus regioninėse patariamosiose tarybose, rezultatus. 2007 m. lapkričio mėn. Komisija valstybėms narėms pateikė neoficialų techninį dokumentą. Tame dokumente pateikti įvairūs galimi išteklių valdymo plano elementai, įskaitant alternatyvius metodus. Skirtingi žvejybos kontrolės taisyklių variantai Įvertinti įvairūs galimi variantai pagal galimą valdymo veiksmingumą ir sužvejotų žuvų kiekio ir jų keliamos rizikos pusiausvyros Galimas žvejybos pajėgumų ir (arba) pastangų valdymas Tam, kad ši žvejyba būtų tinkamai valdoma, reikia parengti planą, kuriuo būtų galima užtikrinti, kad metinės žvejybos pastangos atitinka skirtas žvejybos galimybes Techninės priemonės Jaunikliams apsaugoti skirtas plotas, kad didesnė dalis naujai pasipildžiusių europinių ančiuvių išteklių galėtų neršti, ir (arba) galimybė nustatyti plotus suaugusiems europiniams ančiuviams apsaugoti Kontrolės priemonės Reikalinga griežta kontrolės tvarka, įskaitant valstybių narių įsipareigojimą parengti nacionalinius kontrolės planus Rinkos priemonės Skirtingi rinkos priemonių, grindžiamų leidžiamu žuvų kiekiu viename kilograme, variantai Moksliniai tyrimai Reikia toliau kurti mokslines metodikas, kad konkrečių metų europinių ančiuvių išteklių pasipildymo apskaičiavimas taptų tikslesnis, visų pirma, žvejybos sezono rudenį atliekant tyrimus, kad kitų metų pavasarį (jo pabaigoje) būtų galima nustatyti BLSK. Konsultacijų dokumentas taip pat skirtas Pietvakarių vandenų regioninei patariamajai tarybai. Šią instituciją įsteigė Europos bendrija, kad žvejybos ir žuvų perdirbimo sektorių, aplinkos srities nevyriausybinių organizacijų, pramogine žūkle užsiimančių žvejų ir įvairių kitų grupių atstovai galėtų Europos Komisijai teikti grįžtamąją informaciją ir rekomendacijas apie tai, kaip formuojama politika, ir apie Pietvakarių vandenų, kuriuose žvejojami šie ištekliai, regioninei patariamajai tarybai pasiūlytas priemones. Su Pietvakarių vandenų regionine patariamąja taryba buvo konsultuojamasi dėl įvairių mokslo ir technikos ekspertų grupės parengtų šių išteklių valdymo variantų ataskaitų (žr. kitą skyrių). Šios Tarybos indėlis buvo svarbus, ir dabartiniame pasiūlyme atsižvelgta į keletą konsultuojantis iškeltų klausimų. |212 | Gautų atsakymų santrauka Pietvakarių vandenų regioninė patariamoji taryba sutiko, kad reikia parengti ilgalaikį Biskajos įlankos europinių ančiuvių išteklių valdymo planą. Be to, ši regioninė patariamoji taryba sutiko su žvejybos kontrolės taisykle, kuri labai panaši į šiame pasiūlyme pateikiamą taisyklę. Tačiau regioninė patariamoji taryba pritaria naudojimo koeficiento (gamma) padidinimui iki 0,4 (vietoj siūlomo 0,3). Tai labai padidintų rizikos lygį ir tikimybę, kad išteklių gali sumažėti ir nesiekti Blim, ir kad žvejyba būtų uždrausta. Dėl likusių aspektų po šių konsultacijų Komisija nusprendė pasiūlyme pagrindinį dėmesį skirti žvejybos kontrolės taisyklėms ir kontrolės nuostatoms, o į kitus neoficialiame techniniame dokumente aptartus galimus elementus atsižvelgti kitomis reguliavimo priemonėmis (pavyzdžiui, regioninėmis techninėmis priemonėmis ir (arba) Komisijos patariamųjų įstaigų vykdomais moksliniais tyrimais). |Tiriamųjų duomenų rinkimas ir naudojimas |221 | Aptariamos mokslo ir (arba) tiriamųjų duomenų sritys Komisijos Žuvininkystės mokslo, technikos ir ekonomikos komitetas (ŽMTEK, angl. STECF) buvo paprašytas pateikti ekspertų rekomendacijas dėl ilgalaikio europinių ančiuvių išteklių valdymo. Buvo surengti du ad hoc ekspertų grupės susitikimai: pirmasis įvyko 2008 m. balandžio 14–18 d. Hamburge, o antrasis – 2008 m. birželio 2–6 d. San Sebastiane. ŽMTEK rekomendacijas paskelbė plenariniame posėdyje, vykusiame 2008 m. liepos 2–4 d. Be to, 2009 m. balandžio 20–24 d. nagrinėta naujoji regioninės patariamosios tarybos pasiūlyta taisyklė, kurioje nustatyta didesnė Blim vertė. |2249 | Gautų ir panaudotų rekomendacijų santrauka Pagrindiniai aspektai yra šie: ŽMTEK ir Pietvakarių vandenų regioninė patariamoji taryba teigia, kad bus labai naudinga pereiti nuo esamos kasmetinėmis ad hoc priemonėmis grindžiamos sistemos prie ilgalaikio plano. ŽMTEK pateikia skirtingų žvejybos kontrolės taisyklių rizikos analizės rezultatus pagal šiuos išteklių naudojimo variantus: A variantas. Sužvejojama pastovi dalis, kuri viršija nežvejosimų neršiančių žuvų biomasės (SSB) dydį; B variantas. Sužvejojama pastovi nežvejosimų neršiančių žuvų biomasės dalis; C variantas. Sužvejojama pastovi dalis, kuri viršija nežvejosimų žuvų dydį tais atvejais, kai europinių ančiuvių ištekliai pasipildo nedaug. Šį variantą pasiūlė regioninė patariamoji taryba. D variantas. Sužvejojama pastovi nežvejosimų neršiančių žuvų biomasės dalis, tačiau taikomi tam tikri mažiausio biomasės dydžio apribojimai. Šį variantą taip pat pasiūlė regioninė patariamoji taryba. Analizė buvo grindžiama modeliu, pagal kurį įvertinta, kokia tikimybė, kad dešimties metų laikotarpiu išteklių gali sumažėti ir nesiekti Blim, ir kokia tikimybė, kad žvejyba bus uždrausta. Šis pasiūlymas grindžiamas D variantu. |225 |226 | Priemonės, kurių imtasi, kad visuomenė galėtų sužinoti ekspertų nuomonę ŽMTEK rekomendaciją galima rasti jo interneto svetainėje (fishnet.jrc.it/web/stecf ). |230 | Poveikio vertinimas Poveikio vertinimas visų pirma grindžiamas dviem pagrindiniais politikos variantais, antrasis iš jų turi tris papildomus variantus: nekeisti politikos (status quo); pagal ŽMTEK pateiktas 3 alternatyvas parengti ilgalaikį planą. Atlikus poveikio vertinimą, regioninė patariamoji taryba pasiūlė dar vieną variantą (pirmiau minėtas D variantas). ŽMTEK vertinimas parodė, kad šis variantas į C variantą, kuriam poveikio vertinime teikiama pirmenybė, panašus tuo, kad ištekliams sudaromos tokios pat palankios sąlygos, o rizika, kad ištekliai išnyks, sumažėja. Atsižvelgiant į tai, kad būtent šį variantą labiausiai remia regioninė patariamoji taryba, juo grindžiamas siūlomas reglamentas. Poveikio vertinimą rasite http://ec.europa.eu/governance/impact/practice_en.htm |Teisiniai pasiūlymo aspektai |310 | Teisinis pagrindas Teisinis ilgalaikių planų rengimo pagrindas yra Europos bendrijos steigimo sutarties 37 straipsnis. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą. |331 |Poveikis biudžetui |409 | Pasiūlymas poveikio Bendrijos biudžetui neturi. |Papildoma informacija |Persvarstymo, keitimo, laikino galiojimo sąlyga |531 | Į šį pasiūlymą įtraukta nuostata, kuria numatoma planą vertinti kas trejus metus nuo šio reglamento įsigaliojimo. |532 | Remiantis ŽMTEK ir TJTT mokslinėmis rekomendacijomis, siūlomu planu nustatomas mažiausias neršiančių žuvų biomasės dydis, kurio nepasiekus turėtų galioti draudimas žvejoti. Siekiant užtikrinti, kad, prireikus, atsižvelgiant į naują mokslinę informaciją ir rekomendacijas ši vertė galėtų būti keičiama, į pasiūlymą įtraukta vertinimo sąlyga. |2009/0112 (CNS)PasiūlymasTARYBOS REGLAMENTASkuriuo nustatomas ilgalaikis Biskajos įlankos europinių ančiuvių išteklių ir jų žvejybos būdų valdymo planasEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą[2],atsižvelgdama į Europos Parlamento nuomonę[3],kadangi:(1) Pagal 2002 m. Johanesburge įvykusiame JT pasaulio vadovų susitikime dėl darnaus vystymosi priimtą įgyvendinimo planą Europos bendrija įsipareigojusi, inter alia , išlaikyti arba atkurti žuvininkystės išteklius tiek, kad būtų užtikrintas didžiausias tausią žvejybą užtikrinantis sužvejotų žuvų kiekis, siekiant neatidėliotinai, jei įmanoma – ne vėliau kaip iki 2015 m., įgyvendinti šiuos tikslus išeikvotų išteklių atžvilgiu.(2) Dėl prastos europinių ančiuvių išteklių būklės nuo 2005 m. Biskajos įlankoje juos žvejoti draudžiama.(3) Siekiant pagerinti Biskajos įlankos europinių ančiuvių išteklių būklę, kad juos būtų galima tausiai naudoti remiantis didžiausiu tausią žvejybą užtikrinančiu sužvejotų žuvų kiekiu, būtina numatyti ilgalaikio europinių ančiuvių išteklių valdymo priemones, kuriomis būtų užtikrinta, kad šie ištekliai bus geriausiai naudojami, neviršijant didžiausio tausią žvejybą užtikrinančio sužvejotų žuvų kiekio, ir garantuojant, kiek tai įmanoma, žvejybos stabilumą ir išlaikant nedidelę išteklių išeikvojimo riziką.(4) Europinių ančiuvių žvejybos sezonas Biskajos įlankoje trunka nuo kiekvienų metų liepos 1 d. iki kitų metų birželio 31 d. Siekiant supaprastinti žvejybą, būtų tikslinga numatyti specialias priemones, kuriomis BLSK būtų nustatomas kiekvienam žvejybos sezonui, o žvejybos galimybės būtų paskirstomos valstybėms narėms taip, kad atitiktų šį valdymo laikotarpį, ir remiantis Žuvininkystės mokslo, technikos ir ekonomikos komiteto (ŽMTEK) rekomendacija. Todėl reikia vadovautis kitokia negu 2002 m. gruodžio 20 d. Tarybos reglamento (EB) 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką[4] 20 straipsnyje numatyta tvarka.(5) Iš ŽMTEK rekomendacijos galima spręsti, kad sužvejojant pastovią neršiančių žuvų biomasės dalį išteklius būtų galima valdyti tausiai. ŽMTEK taip pat rekomenduoja nustatyti, kad mažiausias neršiančių žuvų biomasės dydis, kuriam esant šių išteklių žuvis būtų galima pradėti žvejoti, būtų 24 000 tonų, o prevencinis biomasės dydis – 33 000 tonų. Be to, kiekvienais metais tinkama žvejybos norma turėtų būti 30 % neršiančių žuvų išteklių biomasės, jai turėtų būti taikomi tinkami apribojimai. Tokia norma leistų sumažinti riziką, kad išteklių gali sumažėti ir jie gali nesiekti mažiausio neršiančių žuvų biomasės dydžio, taip pat sumažinti tikimybę, kad žvejyba bus uždrausta, o tuo tarpu sužvejotų žuvų kiekis išliktų didelis.(6) Jei ŽMTEK, neturėdamas pakankamai tikslios ir reprezentatyvios informacijos, negali patarti dėl BLSK, reikėtų priimti nuostatas, kuriomis būtų užtikrinta, kad BLSK galėtų būti nustatomas nuosekliai.(7) Jei atlikus vertinimą būtų nustatyta, kad plane nustatyti mažiausias neršiančių žuvų biomasės dydis arba BLSK dydžiai nebėra tinkami, turėtų būti užtikrinta galimybė planą pakeisti. Atsižvelgiant į tai, kad žvejybos galimybių nustatymas ir paskirstymas yra labai svarbios bendrosios žuvininkystės politikos priemonės, darančios tiesioginį poveikį valstybių narių žvejybos laivynų socialinei ir ekonominei padėčiai, tikslinga, kad Taryba pasiliktų teisę tiesiogiai naudotis įgyvendinamosiomis galiomis šiose konkrečiose srityse.(8) Be 1993 m. spalio 12 d. Tarybos reglamente (EEB) Nr. 2847/93, nustatančiame bendros žuvininkystės politikos kontrolės sistemą[5], numatytų kontrolės priemonių, turėtų būti nustatytos ir kitos kontrolės priemonės, kad būtų užtikrintas šiame reglamente nustatytų priemonių laikymasis. Atsižvelgiant į tai, kad europinius ančiuvius žvejoja daug trumpesnių kaip 15 metrų laivų, būtų tikslinga 2003 m. gruodžio 18 d. Komisijos reglamente (EB) Nr. 2244/2003, nustatančiame išsamias nuostatas dėl palydovinio ryšio laivų stebėjimo sistemų[6], nustatytus įpareigojimus taikyti visiems europinius ančiuvius žvejojantiems laivams.(9) Tikslinga užtikrinti, kad planas būtų vertinamas periodiškai ir, jeigu atlikus tokį vertinimą būtų nustatyta, kad žvejybos kontrolės taisyklėmis nebeužtikrinamas atsargumo principu grindžiamas išteklių valdymas, turėtų būti užtikrinta galimybė planą pakeisti.(10) Kad būtų įgyvendinti 2006 m. liepos 27 d. Tarybos reglamento (EB) Nr. 1198/2006 dėl Europos žuvininkystės fondo[7] 21 straipsnio a punkto i ir iv papunkčiai, jei išteklių dydis yra mažesnis už prevencinį neršiančių žuvų biomasės dydį, turėtų būti Reglamento (EB) Nr. 2371/2002 5 straipsnio nuostatas atitinkantis išteklių atkūrimo planas, o visomis kitomis aplinkybėmis – to reglamento 6 straipsnio nuostatas atitinkantis išteklių valdymo planas,PRIĖMĖ ŠĮ REGLAMENTĄ:I SKYRIUS DALYKAS, TAIKYMO SRITIS IR APIBRĖŽTYS1 straipsnisDalykasŠiuo reglamentu nustatomas ilgalaikis Biskajos įlankos europinių ančiuvių išteklių išsaugojimo ir valdymo planas (toliau – planas).2 straipsnisTaikymo sritisŠis reglamentas taikomas TJTT VIII zonos europinių ančiuvių ištekliams.3 straipsnisApibrėžtysŠiame reglamente vartojamų sąvokų apibrėžtys:a) žvejybos sezonas – laikotarpis nuo liepos 1 d. iki kitų metų birželio 31 d.;b) bendras leidžiamas sužvejoti kiekis (BLSK) – europinių ančiuvių išteklių kiekis, kurį per kiekvieną žvejybos sezoną galima sužvejoti ir iškrauti arba panaudoti kaip gyvą masalą 2 straipsnyje nurodytoje zonoje;c) kvota – valstybėms narėms skirta BLSK dalis;d) prevencinis biomasės dydis – neršiančių žuvų biomasės dydis, lygus 33 000 tonų;e) esamoji biomasė – europinių ančiuvių išteklių biomasės dydžio vidurkis žvejybos sezonu.II SKYRIUSILGALAIKIO IŠTEKLIŲ VALDYMO TIKSLAS4 straipsnisPlano tikslasPlano tikslai yra šie:a) užtikrinti, kad europinių ančiuvių ištekliai būtų naudojami geriausiai, neviršijant didžiausio tausią žvejybą užtikrinančio sužvejotų žuvų kiekio, irb) užtikrinti, kiek tai įmanoma, žvejybos stabilumą, išlaikant nedidelę išteklių išeikvojimo riziką.III SKYRIUSŽVEJYBOS TAISYKLĖS5 straipsnisBLSK ir paskirstymas valstybėms narėms1. BLSK nustatomas ir paskirstomas valstybėms narėms kiekvienam žvejybos sezonui pagal I priede nurodytą tonų skaičių, atitinkantį ŽMTEK apskaičiuotą esamąją biomasę.2. Jei ŽMTEK dėl pakankamai tikslios ir reprezentatyvios informacijos trūkumo negali pateikti rekomendacijos dėl esamosios biomasės, nustatomi šie BLSK ir kvotos:a) jei ŽMTEK rekomendacijoje nurodo, kad sužvejojamų europinių ančiuvių kiekį reikėtų sumažinti iki mažiausio galimo kiekio, BLSK ir kvotos sumažinamos 25 %, palyginti su ankstesnį žvejybos sezoną taikytomis BLSK ir kvotomis;b) visais kitais atvejais BLSK ir kvotos atitinka ankstesnį žvejybos sezoną taikytą tonų skaičių.3. Komisija kasmet informuoja atitinkamas valstybes nares apie ŽMTEK rekomendaciją ir patvirtina pagal I priedą ją atitinkančias BLSK ir kvotas, kurios taikomos tų metų liepos 1 d. prasidedančiam žvejybos sezonui, ir paskelbia jas Europos Sąjungos oficialiojo leidinio C serijoje bei Komisijos interneto svetainėje.6 straipsnisPriemonių pritaikymasJei ŽMTEK rekomendacijoje nurodo, kad 3 straipsnyje nurodytas prevencinis biomasės dydis arba BLSK dydžiai, I priede nurodyti kaip atitinkantys biomasės dydžius, nebetinkami europinių ančiuvių ištekliams tausiai naudoti, Taryba, vadovaudamasi Reglamento (EB) Nr. 2371/2002 20 straipsnyje nustatyta tvarka, nustato naujas tų dydžių vertes.7 straipsnisRyšys su Reglamentu (EB) Nr. 847/961996 m. gegužės 6 d. Reglamento (EB) Nr. 847/96, nustatančio bendrų leistinų sugavimų ir kvotų kasmetinio valdymo papildomas sąlygas[8], 5 straipsnio 2 dalis taikoma BLSK ir kvotoms, taikomoms kiekvienam žvejybos sezonui, pagal šio skyriaus nuostatas.IV SKYRIUSSTEBĖJIMAS, TIKRINIMAS IR PRIEŽIŪRA8 straipsnisRyšys su Reglamentu (EEB) Nr. 2847/93Be Reglamente (EEB) Nr. 2847/93 ir Tarybos reglamento (EB) Nr. 2371/2002 V skyriuje nustatytų kontrolės priemonių ir jų įgyvendinimo taisyklių, taikomos šiame skyriuje nustatytos kontrolės ir tikrinimo priemonės.9 straipsnisSpecialusis žvejybos leidimas1. Kad galėtų žvejoti europinius ančiuvius Biskajos įlankoje, laivai privalo turėti specialiuosius žvejybos leidimus, išduotus pagal 1994 m. birželio 27 d. Tarybos reglamentą (EB) Nr. 1627/94, nustatantį bendrąsias nuostatas dėl specialių žvejybos leidimų[9].2. Draudžiama žvejybos laivu, neturinčiu 1 dalyje nurodyto žvejybos leidimo, žvejoti arba jame laikyti bet kokį europinių ančiuvių kiekį, kol laivas vykdo žvejybos reisą 2 straipsnyje nurodytoje TJTT zonoje.3. Prieš pradedant vykdyti žvejybos veiklą bet kuriuo žvejybos sezonu, valstybės narės parengia laivų, turinčių 1 dalyje nurodytą žvejybos leidimą, sąrašą ir savo oficialioje interneto svetainėje paskelbia jį Komisijai ir kitoms valstybėms narėms, pateikdamos nuorodą į atitinkamą interneto puslapį. Valstybės narės nuolat atnaujina šį sąrašą ir nedelsdamos informuoja Komisiją ir kitas valstybes nares apie pasikeitusią pradinę nuorodą į interneto puslapį.10 straipsnis Laivų stebėjimo sistemosBe Reglamento (EB) Nr. 2371/2002 22 straipsnio 1 dalies b punkte numatytų įpareigojimų, nuo 2010 m. liepos 1 d. 9 straipsnyje nurodytiems trumpesniems kaip 15 metrų laivams taikomi Komisijos reglamente (EB) Nr. 2244/2003 nustatyti įpareigojimai.11 straipsnis Kryžminiai patikrinimai1. Valstybės narės atlieka Reglamento (EEB) Nr. 2847/93 19 straipsnyje numatytus su europiniais ančiuviais susijusius administracinius kryžminius patikrinimus ir duomenų patikras. Ypatingas dėmesys skiriamas tam, kad būtų nustatyta, ar ataskaitose nurodytos kitos žuvų rūšys, o ne europiniai ančiuviai, ir atvirkščiai.2. Valstybės narės patikrina, ar naudojantis LSS duomenimis Žvejybos stebėjimo centre (ŽSC) gauta informacija iš laivų atitinka laivo žurnale užregistruotą veiklą. Tokių kryžminių patikrinimų duomenys registruojami elektroniniu būdu ir saugomi trejus metus.3. Kiekviena valstybė narė turi ir savo oficialioje interneto svetainėje skelbia kontaktinę informaciją, reikalingą laivo žurnalams ir iškrovimo deklaracijoms pateikti.12 straipsnisEuropinių ančiuvių svėrimasŽvejybos laivo kapitonas užtikrina, kad 2 straipsnyje nurodytame rajone sužvejotų, laikomų laive ir Bendrijos uoste iškrautas europinių ančiuvių kiekis, prieš jį parduodant arba prieš išvežant į kitą vietą, būtų pasvertas laive arba iškrovimo uoste. Sveriama kompetentingų nacionalinių institucijų patvirtintomis svarstyklėmis. Pasvėrus nustatytas svoris nurodomas pildant Reglamento (EEB) Nr. 2847/93 8 straipsnyje nurodytą deklaraciją.13 straipsnisDraudimas perkrauti žuvis2 straipsnyje nurodytame rajone draudžiama jūroje perkrauti europinius ančiuvius.14 straipsnisIšankstinis pranešimas1. Prieš Bendrijos žvejybos laivui, kuriame yra daugiau nei viena tona europinių ančiuvių, įplaukiant į valstybės narės uostą arba kurią nors žuvų iškrovimo vietą, laivo kapitonas arba jo ar jos atstovas tos valstybės narės kompetentingoms institucijoms, likus ne mažiau kaip keturioms valandoms iki įplaukimo, praneša:a) uosto arba iškrovimo vietos pavadinimą;b) numatomą atplaukimo į tą uostą arba iškrovimo vietą laiką;c) kiekvienos rūšies žuvų kiekį, išreikštą gyvojo svorio kilogramais, jei tos rūšies žuvų laive yra daugiau nei 50 kg.2. Valstybės narės, kurioje turi būti iškrauta daugiau nei viena tona europinių ančiuvių, kompetentingos institucijos gali nustatyti, kad laive laikomą sužvejotų žuvų kiekį leidžiama pradėti iškrauti tik gavus tų institucijų leidimą.3. Jeigu Bendrijos žvejybos laivo kapitonas arba jo ar jos atstovas pageidauja laive laikomą žuvų kiekį perkrauti ar išmesti į jūrą arba jį iškrauti trečiosios valstybės uoste ar iškrovimo vietoje, jis vėliavos valstybės narės kompetentingoms institucijoms, likus ne mažiau kaip 24 valandoms iki žuvų perkrovimo ar išmetimo į jūrą arba jų iškrovimo trečiojoje valstybėje, praneša 1 dalyje nurodytą informaciją.15 straipsnisPaskirtieji uostai1. Jeigu iš Bendrijos žvejybos laivo Bendrijoje turi būti iškrauta daugiau nei viena tona europinių ančiuvių, laivo kapitonas užtikrina, kad žuvys būtų iškraunamos tik paskirtuosiuose uostuose.2. Kiekviena valstybė narė paskiria uostus, kuriuose iškraunama daugiau nei viena tona europinių ančiuvių.3. Kiekviena valstybė narė per 15 dienų nuo šio reglamento įsigaliojimo savo oficialioje interneto svetainėje viešai paskelbia paskirtųjų uostų sąrašą, o per 30 dienų nuo to sąrašo pateikimo nurodo atitinkamą tuose uostuose taikomą tikrinimo ir priežiūros tvarką, įskaitant kiekvieną kartą iškraunamo europinių ančiuvių kiekio registravimo ir pranešimo sąlygas.16 straipsnisVertinant laivo žurnale užregistruotą žuvų kiekį taikomas leidžiamasis nuokrypisNukrypstant nuo 1983 m. rugsėjo 22 d. Komisijos reglamento (EEB) Nr. 2807/83, nustatančio išsamias informacijos apie valstybių narių žuvies sugavimus registravimo taisykles[10], 5 straipsnio 2 dalies, laive laikomų žuvų kiekį apytikriai apskaičiuojant kilogramais, leidžiama taikyti nuokrypį, lygų 5 % laivo žurnale nurodyto skaičiaus.17 straipsnisAtskiras europinių ančiuvių sandėliavimasBendrijos žvejybos laive draudžiama europinių ančiuvius laikyti viename konteineryje kartu su kitų rūšių jūrų gyvūnais. Konteineriai, kuriuose yra europinių ančiuvių, triume laikomi atskirai nuo kitų konteinerių.18 straipsnisEuropinių ančiuvių transportavimas1. Valstybės narės kompetentingos institucijos gali pareikalauti, kad visas europinių ančiuvių, sužvejotų 2 straipsnyje nurodytame rajone ir pirmą kartą iškrautų toje valstybėje narėje, kiekis būtų pasvertas prižiūrint kontrolieriams prieš jas išvežant iš pirmojo iškrovimo uosto. Dalyvaujant valstybių narių įgaliotiems kontrolieriams, reprezentatyviosios europinių ančiuvių, pirmiausia iškrautų pagal 15 straipsnį paskirtame uoste, imtys, paimtos ne mažiau kaip 20 % iškrovimo operacijų skaičiaus sudarančių iškrovimo operacijų metu, pasveriamos prieš pasiūlant žuvis pirmą kartą parduoti ir prieš jas parduodant. Todėl per vieną mėnesį nuo šio reglamento įsigaliojimo dienos valstybės narės perduoda Komisijai išsamius duomenis apie imčių ėmimo tvarką, kurią jos ketina taikyti.2. Nukrypstant nuo Reglamento (EEB) Nr. 2847/93 13 straipsnio, prie visų europinių ančiuvių kiekių, didesnių nei 50 kg ir transportuojamų ne į pirmojo iškrovimo ar importo vietą, pridedama kurios nors iš to reglamento 8 straipsnio 1 dalyje nustatytų deklaracijų kopija, susijusi su transportuojamais europinių ančiuvių kiekiais. To reglamento 13 straipsnio 4 dalies b punkte numatyta išimtis netaikoma.19 straipsnisNacionalinės kontrolės veiksmų programos1. Valstybės narės, turinčios laivų, kuriems taikomas šis reglamentas, pagal II priedą parengia nacionalines kontrolės veiksmų programas ir užtikrina, kad Reglamento (EB) Nr. 2874/93 6 straipsnio 6 dalyje nurodytuose atrankos planuose ypatingas dėmesys skiriamas tokių laivų veiklos stebėsenai.2. Valstybės narės, turinčios laivų, kuriems taikomas šis reglamentas, iki kiekvienų metų rugsėjo 30 d. oficialiose interneto svetainėse paskelbia savo nacionalines kontrolės veiksmų programas ir jų įgyvendinimo tvarkaraštį, taip pat 1 dalyje nurodytus atrankos planus, kad su jais galėtų susipažinti Komisija ir kitos valstybės narės, kurioms taikomas šis reglamentas.3. Komisija bent kartą per metus sušaukia Žuvininkystės ir akvakultūros komiteto posėdį, kad būtų įvertintas nacionalinių kontrolės veiksmų programų taikymas ir jo rezultatai.20 straipsnisTikrinimo standartai21 straipsnyje nurodytose nacionalinėse kontrolės veiksmų programose nurodomi konkretūs tikrinimo standartai. Tokie standartai reguliariai peržiūrimi, išnagrinėjus pasiektus rezultatus. Tikrinimo standartai palaipsniui keičiami, kol atitinka III priede apibrėžtus tikslinius tikrinimo standartus.21 straipsnisSpecialiosios kontrolės ir tikrinimo programosNukrypstant nuo Reglamento (EEB) Nr. 2847/93 34c straipsnio 1 dalies, specialiosios europinių ančiuvių išteklių kontrolės ir tikrinimo programos gali būti taikomos ilgiau nei trejus metus nuo jų įsigaliojimo dienos.V SKYRIUSPASKESNI VEIKSMAI22 straipsnisPlano vertinimasRemdamasi ŽMTEK rekomendacijomis ir pasikonsultavusi su atitinkama regionine patariamąja taryba, Komisija, ne vėliau kaip trečiaisiais šio reglamento taikymo metais ir ne rečiau kaip kas trejus kitus šio reglamento taikymo metus, vertina plano poveikį europinių ančiuvių ištekliams ir tų ištekių naudojimo būdams ir prireikus siūlo atitinkamas plano keitimo priemones.VII SKYRIUSBAIGIAMOSIOS NUOSTATOS23 straipsnisEuropos žuvininkystės fondo parama1. Kad būtų įgyvendintas Reglamento (EB) Nr. 1198/2006 21 straipsnio a punkto i papunktis, tais žvejybos sezonais, kuriais europinių ančiuvių išteklių dydis yra mažesnis už prevencinį biomasės dydį, planas laikomas išteklių atkūrimo planu, atitinkančiu Reglamento (EB) Nr. 2371/2002 5 straipsnio nuostatas.2. Kad būtų įgyvendintas Reglamento (EB) Nr. 1198/2006 21 straipsnio a punkto iv papunktis, tais žvejybos sezonais, kuriais europinių ančiuvių išteklių dydis yra lygus prevenciniam biomasės dydžiui arba yra už jį didesnis, planas laikomas išteklių valdymo planu, atitinkančiu Reglamento (EB) Nr. 2371/2002 6 straipsnio nuostatas.24 straipsnisĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasI PRIEDASToliau pateikiamoje lentelėje nurodyti BLSK dydžiai apskaičiuoti pagal šią taisyklę:[pic]Čia:BLSK y – bendras y išteklių valdymo metais, kurie prasideda liepos mėn. ir baigiasi kitų metų birželio mėn., leidžiamas sužvejoti kiekis,BLSK min – mažiausias BLSK,BLSK max – didžiausias BLSK,B pa – prevencinis neršiančių šių išteklių žuvų biomasės dydis,Gama γ – žvejybos norma,SSB y – kiekvienų metų gegužės mėn. apskaičiuojama faktinė neršiančių žuvų biomasė.Remiantis mokslinėmis rekomendacijomis, siekiant valdyti Biskajos įlankos europinių ančiuvių išteklius, pirmiau nurodytoje formulėje turėtų būti naudojami tokie tinkami parametrai:BLSK min = 7 000 tonų;BLSK max = 33 000 tonų;B pa = 33 000 tonų;γ = 0,3.Esamosios biomasės dydis ir atitinkamas BLSK bei kvotos dydisApskaičiuota esamoji biomasė (tonomis) | Atitinkamas BLSK (tonomis) | Kvotos (tonomis) |Prancūzija | Ispanija |24 000 arba mažiau | 0 | 0 | 0 |24 001 – 33 000 | 7 000 | 700 | 6 300 |33 001 – 34 000 | 10 200 | 1 020 | 9 180 |34 001 – 35 000 | 10 500 | 1 050 | 9 450 |35 001 – 36 000 | 10 800 | 1 080 | 9 720 |36 001 – 37 000 | 11 100 | 1 110 | 9 990 |37 001 – 38 000 | 11 400 | 1 140 | 10 260 |38 001 – 39 000 | 11 700 | 1 170 | 10 530 |39 001 – 40 000 | 12 000 | 1 200 | 10 800 |40 001 – 41 000 | 12 300 | 1 230 | 11 070 |41 001 – 42 000 | 12 600 | 1 260 | 11 340 |42 001 – 43 000 | 12 900 | 1 290 | 11 610 |43 001 – 44 000 | 13 200 | 1 320 | 11 880 |44 001 – 45 000 | 13 500 | 1 350 | 12 150 |45 001 – 46 000 | 13 800 | 1 380 | 12 420 |46 001 – 47 000 | 14 100 | 1 410 | 12 690 |47 001 – 48 000 | 14 400 | 1 440 | 12 960 |48 001 – 49 000 | 14 700 | 1 470 | 13 230 |49 001 – 50 000 | 15 000 | 1 500 | 13 500 |50 001 – 51 000 | 15 300 | 1 530 | 13 770 |51 001 – 52 000 | 15 600 | 1 560 | 14 040 |52 001 – 53 000 | 15 900 | 1 590 | 14 310 |53 001 – 54 000 | 16 200 | 1 620 | 14 580 |54 001 – 55 000 | 16 500 | 1 650 | 14 850 |55 001 – 56 000 | 16 800 | 1 680 | 15 120 |56 001 – 57 000 | 17 100 | 1 710 | 15 390 |57 001 – 58 000 | 17 400 | 1 740 | 15 660 |58 001 – 59 000 | 17 700 | 1 770 | 15 930 |59 001 – 60 000 | 18 000 | 1 800 | 16 200 |60 001 – 61 000 | 18 300 | 1 830 | 16 470 |61 001 – 62 000 | 18 600 | 1 860 | 16 740 |62 001 - 63 000 | 18 900 | 1 890 | 17 010 |63 001 – 64 000 | 19 200 | 1 920 | 17 280 |64 001 – 65 000 | 19 500 | 1 950 | 17 550 |65 001 – 66 000 | 19 800 | 1 980 | 17 820 |66 001 – 67 000 | 20 100 | 2 010 | 18 090 |67 001 – 68 000 | 20 400 | 2 040 | 18 360 |68 001 – 69 000 | 20 700 | 2 070 | 18 630 |69 001 – 70 000 | 21 000 | 2 100 | 18 900 |70 001 – 71 000 | 21 300 | 2 130 | 19 170 |71 001 – 72 000 | 21 600 | 2 160 | 19 440 |72 001 – 73 000 | 21 900 | 2 190 | 19 710 |73 001 – 74 000 | 22 200 | 2 220 | 19 980 |74 001 – 75 000 | 22 500 | 2 250 | 20 250 |75 001 – 76 000 | 22 800 | 2 280 | 20 520 |76 001 – 77 000 | 23 100 | 2 310 | 20 790 |77 001 – 78 000 | 23 400 | 2 340 | 21 060 |78 001 – 79 000 | 23 700 | 2 370 | 21 330 |79 001 – 80 000 | 24 000 | 2 400 | 21 600 |80 001 – 81 000 | 24 300 | 2 430 | 21 870 |81 001 – 82 000 | 24 600 | 2 460 | 22 140 |82 001 – 83 000 | 24 900 | 2 490 | 22 410 |83 001 – 84 000 | 25 200 | 2 520 | 22 680 |84 001 – 85 000 | 25 500 | 2 550 | 22 950 |85 001 – 86 000 | 25 800 | 2 580 | 23 220 |86 001 – 87 000 | 26 100 | 2 610 | 23 490 |87 001 – 88 000 | 26 400 | 2 640 | 23 760 |88 001 – 89 000 | 26 700 | 2 670 | 24 030 |89 001 – 90 000 | 27 000 | 2 700 | 24 300 |90 001 – 91 000 | 27 300 | 2 730 | 24 570 |91 001 – 92 000 | 27 600 | 2 760 | 24 840 |92 001 – 93 000 | 27 900 | 2 790 | 25 110 |93 001 – 94 000 | 28 200 | 2 820 | 25 380 |94 001 – 95 000 | 28 500 | 2 850 | 25 650 |95 001 – 96 000 | 28 800 | 2 880 | 25 920 |96 001 – 97 000 | 29 100 | 2 910 | 26 190 |97 001 – 98 000 | 29 400 | 2 940 | 26 460 |98 001 – 99 000 | 29 700 | 2 970 | 26 730 |99 001 – 100 000 | 30 000 | 3 000 | 27 000 |Daugiau kaip 100 000 | 33 000 | 3 300 | 29 700 |II PRIEDASNacionalinių kontrolės veiksmų programų turinysNacionalinėmis kontrolės veiksmų programomis siekiama, inter alia , tiksliai apibrėžti šiuos dalykus:1. KONTROLĖS PRIEMONĖSŽmogiškieji ištekliai1.1. Krante ir jūroje dirbančių inspektorių skaičius, jų darbo laikotarpiai ir žvejybos zonos, kuriose jie turi dirbti.Techniniai ištekliai1.2. Patruliuojančių laivų ir orlaivių skaičius, jų dislokavimo laikotarpiai ir zonos.Finansiniai ištekliai1.3. Biudžeto asignavimai, skirti žmogiškųjų išteklių, patruliavimo laivų ir orlaivių panaudojimui.2. SU ŽVEJYBOS VEIKLA SUSIJUSIOS INFORMACIJOS ELEKTRONINIS REGISTRAVIMAS IR PERDAVIMASSistemų, kurios įdiegtos siekiant užtikrinti 11, 12, 15 ir 17 straipsnių laikymąsi, aprašas.3. UOSTŲ PASKYRIMASJei tinka, uostų, kurie pagal 16 straipsnį paskirti europiniams ančiuviams iškrauti, sąrašas.4. PRANEŠIMAS PRIEŠ IŠKRAUNANT ŽUVISSistemų, kurios įdiegtos siekiant užtikrinti 14 straipsnio laikymąsi, aprašas.5. ŽUVŲ IŠKROVIMO KONTROLĖPriemonių ir sistemų, kurios įdiegtos siekiant užtikrinti 12, 14, 15, 16, ir 18 straipsnių laikymąsi, aprašas.6. TIKRINIMO PROCEDŪROSNacionalinėse kontrolės veiksmų programose nustatomos procedūros, kurių bus laikomasi:a) atliekant tikrinimus jūroje ir sausumoje;b) susisiekiant su kompetentingomis institucijomis, kurias kitos valstybės narės paskyrė atsakingomis už europinių ančiuvių ištekliams taikomas nacionalines kontrolės veiksmų programas;c) bendrai vykdant priežiūrą ir keičiantis inspektoriais (taip pat nurodomi kitų valstybių narių vandenyse pareigas einančių inspektorių įgaliojimai ir kompetencijos sritys).III PRIEDASKONKRETŪS TIKRINIMO STANDARTAITikslas1. Kiekviena valstybė narė pagal šį priedą nustato konkrečius tikrinimo standartus.Strategija2. Vykdant žvejybos veiklos tikrinimą ir priežiūrą daugiausiai dėmesio skiriama laivams, kurie, tikėtina, žvejoja europinius ančiuvius. Tikrinimo ir priežiūros veiksmingumui patikrinti taikomas papildomas kryžminio patikrinimo mechanizmas – atsitiktiniai europinių ančiuvių transportavimo ir pardavimo patikrinimai.Prioritetai3. Skirtingoms žvejybos įrankių rūšims taikomi nevienodo lygmens prioritetai, atsižvelgiant į tai, kiek įtakos laivynams turi žvejybos galimybių apribojimai. Todėl kiekviena valstybė narė nustato konkrečius prioritetus.Tiksliniai tikrinimo standartai4. Praėjus ne daugiau kaip mėnesiui nuo šio reglamento įsigaliojimo dienos, valstybės narės, atsižvelgdamos į toliau nurodytus tikslus, įgyvendina tikrinimo programas.Valstybės narės nurodo, kokia imčių ėmimo strategija bus taikoma, ir ją apibūdina.Komisijos prašymu valstybės narės turi jai pateikti taikomą imčių ėmimo planą.a) Tikrinimo uostuose apimtisSiektinas tikslumas paprastai turėtų būti ne mažesnis už tikslumą, kuris būtų pasiektas taikant paprastą atsitiktinės imčių ėmimo metodą, kai valstybėje narėje patikrinama 20 % visų europinių ančiuvių iškrovimo operacijų.b) Parduoti skirtų žuvų tikrinimo apimtisTikrinami 5 % europinių ančiuvių, pasiūlytų parduoti aukcione.c) Tikrinimo jūroje apimtisJūroje taikomi standartai turi būti nustatomi atlikus išsamią kiekviename rajone vykdomos žvejybos veiklos analizę. Jūroje taikomi standartai susiję su patruliavimo jūroje europinių ančiuvių išteklių valdymo rajonuose dienų skaičiumi, galbūt atskirai nurodant, kiek dienų reikia patruliuoti tam tikruose rajonuose.d) Priežiūros iš oro apimtisLankstūs standartai turi būti nustatomi atlikus išsamią kiekviename rajone vykdytos žvejybos veiklos analizę ir atsižvelgiant į valstybės narės turimus išteklius. [pic][pic][pic][1] OL L 358, 2002 12 31, p. 59.[2] OL C, p.[3] OL ...[4] OL L 358, 2002 12 31, p. 59.[5] OL L 261, 1993 10 20, p. 1.[6] OL L 333, 2003 12 20, p. 17.[7] OL L 223, 2006 8 15, p. 1.[8] OL L 115, 1996 5 9, p. 3.[9] OL L 171, 1994 7 6, p. 7.[10] OL L 276, 1983 10 10, p. 1.